It na dat alhier in rechte comen zijn willem vander loe in deen zijde en roelof
roelofs zijn zweer ter ande Aldair de voirs ptien voertbrochten ende
deden lezen eenen scepen brief van loeven gemaict xiiii daghe in
februario int jair xiiii neghentsestich sprekende van eene appoente
mente en concordien tusschen hen geschied en gemaict van zeken
diversen poenten die zij malcanden geloofden tonderhouden Ende
noch eenen scepen brief van loeven gemaict elf daghe in junie int
jair xiiii lxxi begripen oic zeke poenten dier zij bekynden oncomen
te wesen geloven die malcanden tonderhouden en te voldoene tsamen
met den poenten inden voirs yersten brieve verclairt zo verre die met
den voirs tweesten brieve niet verandert noch gebroken en waren van
welken twee brieven elck der voirs brieve ptien seyde hem gebreck
te hebben begende daf vanden anden vullinghe Daer toe elc zeide
en pnteerde hem bereed te wesen so hebben de scepen van loeven
gewijst voer een vonisse dat de voirs ptien vanden gebreken die zij
malcanden eyschende zijn malcanden voldoen selen met goed vesticheid
also na rechte behoirt cor eisd
jan coreman
It vander saken die all in rechte gehanghen heeft tusschen henr vand bruggen
geheten metten gelde alse aenlegg in deen zijde en jane coremans die wyn
geweest es svoirs henr van zekn zinen goeden te leefdale gelegen in dande
alse van xx mudden rogs ii mudde tarwen en ii hollan gulden die
de voirs henr eyschen was den voirs coreman en de selve coreman hem
gelooft hadde voer scepen van leefdale alse van gevallenen pachte en
rinten der voirs goede te betalen te kersmisse lestleden op eenen zekn
banduyn den welken de voirs henrick overgegeven hadde en d na
den selven coreman doen houden c in welcken eyssche de vors coreman
meynde alnoch niet gehouden te wesen want doen hij de voirs gelufte
dede zij beide mede geloofden goede manen te nemen opt geschille
dat zij hadden van opte goede voirscr meer of min gedaen te wesen
vanden voirs coremane dan hij na inhouden der vorwerden vander
pechtingen sculdich was d op te doen met vorwden oft den vors coremani
yet aengeseeght werde van dat hij dop meer gedaen hadde dan hij sculd
was te doene dat hem dat aende voirs schult tafslaghe en te baten
comen soude geloven beide de voirs ptien vast te houden en te voldoen
opten voirs bauduyn wes de voirs goede manen van dien geschille
seggen souden welck geschill vand wyningen der voirs goede alnoch
tusschen hen huigh en wae ombeslicht also de vors coreman seyde hopen
dair om dat de vors henr met zinen eysche alnoch vdoolt wae ec va
welken poente en meer anden reden der vors ptien zij in beiden zijden
gewijst waen tot henren bethoene en dat aengehoirt So hebben de scepen
va loeven gewijst voer een vonisse dat de voirs henr met zinen eysche
te vroegh op es cor roel pynnoc heyk cavson aplis viii